པར་བྱང་སྨོན་ཚིག་གི་སྐོར་འགའ་ཞིག་བཞུགས།
༄༅། ། ཨོཾ་སྭ་སྟི། ཚོགས་གཉིས་རྒྱ་མཚོའི་འཇིང་ལས་ལེགས་ཐོན་ཞིང་། ། བླ་མེད་
སྐུ་བཞིའི་བང་རིམ་མངོན་པར་བརྗིད། ། མཁྱེན་བརྩེ་ཉི་ཟླའི་རྣ་ཆ་རབ་གསལ་བ། ། ཐུབ་
དབང་ས་འཛིན་དབང་བོས་དགེ་ལེགས་སྩོལ། ། དཔལ་སྟུག་ཡོངས་ཀྱི་མཁྱེན་རབ་ཕུང་
བོ་ནི། ། དམར་སེར་མཚན་དཔེའི་གཟུགས་སུ་ལེགས་སྨིན་པ། ། རབ་འབྱམས་ཞིང་དུ་
རྟེན་འབྱུང་ཟབ་མོའི་དབྱངས། ། སྒྲོག་མཛད་སྨྲ་བའི་ལྷ་མཆོག་གང་དེ་རྒྱལ། ། ཡོད་མེད་
མཐའ་བྲལ་ཟབ་དོན་མཐར་ཐུག་གནད། ། ཇི་བཞིན་གཟིགས་ནས་དགོངས་དོན་རང་
དབང་དུ། ། འགྲེལ་བར་རྒྱལ་བས་ལུང་བསྟན་ཀླུ་སྒྲུབ་ཅེས། ། སྟོན་པ་གཉིས་པར་གྲགས་
དེའི་ཞབས་པད་མཆོད། ། འཕགས་པའི་དགོངས་ཟབ་ཐལ་འགྱུར་ལམ་བཟང་དུ། ། འགྲེལ་
མཛད་སངས་རྒྱས་བསྐྱངས་དང་ཞི་བ་ལྷ། ། ཁྱད་པར་མཐར་འཛིན་མུན་སེལ་ལུང་རིགས་
ཀྱི། ། འོད་དཀར་སྟོང་འགྱེད་ཟླ་བའི་ཞབས་དེ་བསྔགས། ། སྔོན་ཚེ་ཐུགས་བསྐྱེད་ཇི་བཞིན་
ཞིང་འདི་རུ། ། མཐའ་བྲལ་ལྟ་དང་ཉེར་འབྲེལ་གསང་ཆེན་གྱི། ། ལམ་བཟང་ཉི་ལྟར་
གསལ་བའི་བཀའ་དྲིན་མཛད། ། འཇམ་མགོན་ཆོས་ཀྱི་རྒྱལ་པོར་སྙིང་ནས་དད། ། མགོན་
དེའི་དགོངས་བཞེད་ཡིད་བཞིན་དབང་གི་རྒྱལ། ། བཤད་དང་སྒྲུབ་པའི་རྒྱལ་མཚན་རྩེར་
མཆོད་དེ། ། དོན་གཉིས་འདོད་དགུའི་ཆར་ཆེན་འབེབས་མཛད་པ། ། རྗེས་འབྲང་མཁས་
གྲུབ་རིམ་བྱོན་ཚོགས་སྤྱི་དང་། ། ཁྱད་པར་ཐུབ་བསྟན་གངས་ཀྱི་རི་སུལ་དུ། ། ལུང་རིགས་
སེངྒེའི་ང་རོ་སྒྲོག་མཁས་པ། ། ཟབ་དོན་རིང་ལུགས་དར་ཞིང་རྒྱས་མཛད་པའི། ། མཁས་
པའི་གཙུག་རྒྱན་བཤེས་གཉེན་མཆོག་དེ་བསྔགས། ། གང་དེའི་མཁྱེན་དཔྱོད་ཆུ་གཏེར་
454

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ཏ༽
ལས་ཐོན་པའི། ། ལེགས་བཤད་ཉི་མའི་དཀྱིལ་འཁོར་འདི་ཤར་ཚེ། ། མཐར་འཛིན་ལོག་
སྨྲའི་འབྱུང་བོའི་བྱ་ཚོགས་ཀུན། ། མུན་པའི་ཁུང་བུར་མྱ་ངན་གཉིད་ལ་ཡུར། ། ཡབ་རྗེའི་
གསུང་གི་བཀའ་གནད་པདྨོ་ཀུན། ། ལུང་རིགས་ཟེར་གྱིས་གསལ་བར་ཡོངས་ཕྱེ་བའི། །
བསྟན་བཅོས་གང་འདི་ཐར་འདོད་མ་ལུས་པའི། ། ལམ་བཟང་བལྟ་བའི་མིག་གཅིག་ཉིད་
དུ་གྱུར། ། དེ་ཕྱིར་ཟབ་རྒྱས་ལམ་གྱི་ཚུལ་ལུགས་ཀུན། ། ཇི་བཞིན་ཤེས་འདོད་བློ་གསལ་
ཚོགས་རྣམས་ཀྱི། ། ཐོས་བསམ་རྟེན་དུ་གླེགས་བམ་རིན་ཆེན་འདི། ། འཛད་མེད་ཕྱོགས་
བཅུར་སྤེལ་བའི་ལྷག་བསམ་གྱིས། ། དག་གསལ་པར་གྱི་ཟླ་གཟུགས་གཅིག་ཉིད་ལས། །
དཀར་འཇམ་ཤོག་བུའི་རྫིང་བུ་བགྲང་ཡས་སུ། ། དེ་སྙེད་ཡི་གེའི་གཟུགས་བརྙན་མངོན་
འཆར་བའི། ། ཐབས་མཁས་ལེགས་སྤྱད་རྨད་བྱུང་འདི་ལྟར་བསྒྲུབས། ། ཚུལ་འདིར་སྒོ་
གསུམ་འབད་དང་རྒྱུ་སྦྱོར་གྱི། ། འབྲེལ་ཐོགས་དགེ་བའི་ཕུང་བོ་ཅི་མཆིས་པ། ། བླ་མ་
མཆོག་གསུམ་མཉེས་པའི་མཆོད་སྤྲིན་དུ། ། འབུལ་གྱིས་དགྱེས་པའི་ཐུགས་ཀྱིས་བཞེས་
སུ་གསོལ། ། འདིས་མཚོན་དུས་གསུམ་རྣམ་དཀར་ཇི་སྙེད་པ། ། སྲས་བཅས་རྒྱལ་བའི་
དགེ་ཚོགས་རྒྱ་མཚོའི་ཀློང་། ། རོ་གཅིག་སེམས་པས་འཁོར་བ་ཇི་སྲིད་དུ། ། མ་ལུས་འགྲོ་
བའི་ཕན་བདེའི་དཔལ་གྱུར་ཅིག ། སྲིད་ཞིའི་ལེགས་ཚོགས་ཀུན་གྱི་རྩ་བ་མཆོག ། ལྷར་
བཅས་འགྲོ་བའི་སྐྱབས་གཅིག་ཐམས་ཅད་མཁྱེན། ། ཀུན་གཟིགས་རྒྱལ་བའི་དབང་བོ་
ཡབ་སྲས་ཟུང་། ། ཞབས་པད་རྡོ་རྗེའི་ཁམས་བཞིན་བརྟན་གྱུར་ཅིག ། ཐུབ་པའི་ཆོས་ཚུལ་
སྤྱི་དང་ཁྱད་པར་དུ། ། ཡབ་རྗེ་བླ་མའི་ཐུགས་བཅུད་མདོ་སྔགས་ཀྱི། ། རིང་ལུགས་དྲི་བྲལ་
ཉིན་བྱེད་འོད་པོ་ཆེ། ། བཤད་དང་སྒྲུབ་པས་སྲིད་མཐར་དར་རྒྱས་ཤོག ། ཁྱད་པར་སྲིད་
པའི་རྩ་བ་གཅོད་པའི་མཚོན། ། མཐར་འཛིན་གདུང་བ་འཕྲོག་པའི་སྨན་གཅིག་པུ། ། ཞི་
སྒོ་གཉིས་མེད་བསྟན་པའི་སྙིང་བོ་འདིའི། ། བཤད་སྒྲུབ་ནམ་ཡང་མི་ཉམས་གོང་འཕེལ་
ཤོག ། རབ་འབྱམས་གསུང་རབ་རྒྱ་མཚོའི་འཇིང་གནས་ཤིང་། ། ཐོས་བསམ་སྒོམ་པའི་
གཟི་འོད་འབུམ་འཕྲོ་བའི། ། བཤེས་གཉེན་ནོར་བུའི་བང་མཛོད་གླིང་ཆེན་པོའི། ། ཆོས་
455

སྨོན་ཚིག་དང་སྨོན་ལམ་གྱི་སྐོར།
སྲིད་ལེགས་ཚོགས་དབྱར་མཚོར་འགྲན་པར་ཤོག ། ཕྱོགས་བཅུའི་བསྟན་འཛིན་མཐའ་
དག་ཞབས་པད་བརྟན། ། འདུས་ཚོགས་མ་ལུས་ཐུགས་མཐུན་བཤད་སྒྲུབ་འཕེལ། ། མཐའ་
དབུས་ཡུལ་ལྗོངས་ཀུན་ཏུ་སྣོད་བཅུད་ཀྱི། ། རྒུད་པ་ཀུན་ཞི་བདེ་སྐྱིད་རྒྱས་གྱུར་ཅིག །
འབྲེལ་ཐོགས་གཙོར་གྱུར་མཁའ་མཉམ་ཡིད་ཅན་ཀུན། ། སྐྱེ་ཞིང་སྐྱེ་བར་དལ་འབྱོར་རྟེན་
ཐོབ་ཅིང་། ། ཐེག་མཆོག་བཤེས་གཉེན་དམ་པའི་ཞབས་ཀྱི་རྡུལ། ། འབྲལ་མེད་གཙུག་
ཏུ་བསྟེན་པའི་སྐལ་ལྡན་ཤོག ། ཐུབ་བསྟན་སྙིང་བོ་ཟབ་རྒྱས་ལམ་གྱི་གནད། ། ཐོས་དང་
བསམ་པས་ལེགས་པར་གཏན་ཕབ་ཅིང་། ། རྩེ་གཅིག་བསྒྲུབ་པས་རྟོགས་པ་མངོན་གྱུར་
ཏེ། ། ས་ལམ་བགྲོད་པ་མྱུར་དུ་མཐར་ཕྱིན་ཤོག ། མཆོག་གསུམ་རྒྱལ་བ་རྒྱ་མཚོའི་ །ཚོའི་ཐུགས་
རྗེ་དང་། ། རྟེན་འབྱུང་བསླུ་མེད་བདེན་པའི་ནུས་མཐུ་ཡིས། ། སྨོན་དོན་ལྷུན་གྱིས་གྲུང
རྟ་ལྗང་ཅན། ། མཁའ་ཁྱབ་བསྟན་འགྲོའི་དཔྱིད་དུ་རྟག་འཆར་ཤོག ། ཅེས་སྲིད་གསུམ་མཁས་
། ས་གྲུབ་པའི་
པའི་གཙུག་རྒྱན་ལུང་རིགས་སྨྲ་བའི་དབང་ཕྱུག་ཆོས་ཀྱི་རྗེ་མཁས་གྲུབ་བསྟན་པ་དར་རྒྱས་པས་མཛད་པའི་དབུ་
མའི་མཐའ་དཔྱོད་འདི་ཉིད་རྐྱེན་འགའ་ཞིག་ལ་བརྟེན་དེང་སྐབས་དཔེ་རྒྱུན་དཀོན་པ་བཅས། མཁས་གྲུབ་བྱེ་
བའི་འབྱུང་གནས་སེར་སྨད་ཐོས་བསམ་ནོར་བུའི་གླིང་གི་རིག་པ་སྨྲ་བའི་ཚོགས་ཀྱི་ཐོས་བསམ་གྱི་རྟེན་དུ་གལ་
ཆེ་བས་མཚོན་ལེགས་བཤད་འདིའི་འཕྲིན་ལས་ཕྱོགས་བཅུར་སྤེལ་བའི་ལྷག་བསམ་གྱིས་ཀུན་ནས་བསླངས་ཏེ།
སྟག་ཚང་ལྷ་མོའི་གྲྭ་རིགས་དཔྱོད་ལྡན་རབ་འབྱམས་སྨྲ་བ་དགེ་སློང་དཀོན་མཆོག་མཐའ་ཡས་དང་། གཉེར་བ་
དོན་གྲུབ་སེངྒེ་གཉིས་ནས་གང་ཅིའི་རྒྱུ་སྦྱོར་དང་ཁུར་ལེན་གྱིས་མདོ་སྨད་སྟག་ཚང་ལྷ་མོའི་གནས་མདུན་ཆོས་
གྲྭ་ཆེན་པོ་དགེ་ལྡན་བཀྲ་ཤིས་འཁྱིལ་དུ་པར་དུ་བསྒྲུབས་ནས་དབུས་གཙང་གི་ལྗོངས་སུ་སྤྱན་དྲངས་ཤིང་། བསྟན་
པའི་སྦྱིན་བདག་མགོ་ལོག་ཨ་སྐྱོང་དཔོན་ཁག་གསུམ་དང་། གཙང་སྐོར་བཅས་ཀྱི་དཔོན་འབངས་རྣམས་ནས་
ཀྱང་རྒྱུ་ཡོན་གྱི་འབྲེལ་བ་བསམ་པ་དག་པས་ཕུལ་ཏེ་ལེགས་པར་གྲུབ་པའི་ཚེ་པར་བྱང་སྨོན་ཚིག་ཅིག་དགོས་
ཞེས་གོང་སྨོས་དགེ་བཤེས་ལགས་ནས་ལྷ་རྫས་བཅས་བསྐུལ་ངོར། ༧ རོང་པོ་ཆོས་རྗེའི་སྤྲུལ་མིང་བ་བློ་བཟང་
འཕྲིན་ལས་བསྟན་པ་རྒྱ་མཚོ་ནས་སུག་བྲིས་སུ་བགྱིས་པ་ཛ་ཡནྟུ།
456

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ཏ༽
༄༅། ། ཨོཾ་སྭ་སྟི། རབ་འབྱམས་རྒྱལ་བའི་ཡེ་ཤེས་ཕུང་བོ་ནི། ། གཅིག་བསྡུས་ངུར་
སྨྲིག་ཟློས་གར་ལྷུར་བླངས་ཏེ། ། ཡོངས་རྫོགས་ཐུབ་བསྟན་སྙིང་བོ་གསལ་མཛད་པ། །
འཇམ་མགོན་ཆོས་ཀྱི་རྒྱལ་པོར་ཕྱག་བགྱི་འོ། ། མཐའ་བྲལ་ཤེས་བྱའི་ཁྱོན་དང་མཉམ་
འཇུག་པའི། ། མཁྱེན་རབ་རྒྱ་མཚོ་བསྲུབས་པའི་སྙིང་བོ་ལས། ། ལེགས་བཤད་སྣང་བྱེད་
ཚར་དུ་དངར་བ་ཡིས། ། རྒྱལ་བསྟན་གླིང་བཞིའི་ཁྱོན་ཀུན་གསལ་བར་མཛད། ། ཁྱད་པར་
ཆོས་ཕུང་བརྒྱད་ཁྲིའི་སྙིང་བོའི་བཅུད། ། གླེགས་བམ་གཅིག་གྱུར་ཆེ་བ་བཞི་ལྡན་ཆོས། །
ལུང་རིགས་མན་ངག་རླབས་ཕྲེང་འབུམ་གཡོ་བའི། ། ཟླ་མེད་ལེགས་བཤད་ཟབ་ཡངས་རྒྱ་
མཚོ་ཆེ། ། གཞུང་བཟང་ཆུ་བོ་སྟོང་ཕྲག་འདུ་བའི་གཏེར། ། སྐྱེས་བུའི་རེ་འདོད་ཀུན་སྐོང་
དབང་གི་རྒྱལ། ། ལམ་གོལ་རྨོངས་མུན་འཇོམས་པའི་ཉི་མ་སྟེ། ། བྱང་ཆེན་ལམ་བཟང་
བལྟ་བའི་མིག་གཅིག་ཉིད། ། དེ་ཕྱིར་དུས་གསུམ་རྒྱལ་དང་རྒྱལ་སྲས་ཀྱི། ། བགྲོད་གཅིག་
ལམ་བཟང་གསལ་བྱེད་གླེགས་བམ་འདི། ། ལྷག་བསམ་དག་པས་མདོ་སྨད་ཆོས་གྲྭ་ཆེ། ། བློ་
གླིང་བཀྲ་ཤིས་འཁྱིལ་དུ་པར་དུ་བསྒྲུབས། ། འདིར་འབད་དགེ་ཚོགས་ཀྱིས་མཚོན་རང་
གཞན་གྱི། ། རྣམ་དཀར་ཀླུང་བརྒྱ་ཕྱོགས་བཅུའི་རྒྱལ་ཀུན་གྱི། ། དགེ་ཚོགས་རྒྱ་མཚོར་རོ་
གཅིག་འདྲེས་གྱུར་ཏེ། ། བསྟན་འགྲོའི་དཔལ་དུ་སྲིད་མཐའ་འཛད་མེད་ཤོག ། དགེ་ལྡན་
རིང་ལུགས་བཤད་སྒྲུབ་དབྱར་མཚོར་འགྲན། ། དམ་པའི་སྐྱེས་མཆོག་ཡོངས་ཀྱི་ཞབས་
པད་བརྟན། ། འདུས་ཚོགས་ཁྲིམས་གཙང་ཆོས་སྤྱོད་བྱ་བ་འཕེལ། ། མཐའ་དབུས་འགྲོ་
ཀུན་བདེ་སྐྱིད་ལྡན་པར་ཤོག ། རྣམ་དཀར་ལས་འདིའི་བྱེད་པོ་རང་ཉིད་དང་། ། ཕ་མ་ཉེ་
འབྲེལ་རྒྱུ་སྦྱོར་སྦྱིན་པའི་བདག ། ལྟོས་བཅས་གསོན་གཤིན་བཀོལ་སྤྱད་དུད་འགྲོ་སོགས།
འབྲེལ་ཐོགས་འགྲོ་ཀུན་སྐྱེ་ཞིང་སྐྱེ་བ་རུ། ། མི་ཁོམ་ལོག་པའི་གཡང་དུ་མི་ལྟུང་བར། །
དལ་འབྱོར་ལུས་ཐོབ་ཡབ་རྗེའི་བསྟན་དང་མཇལ། ། ཚུལ་གནས་ཐོས་བསམ་བསྒོམ་པ་
མཐར་ཕྱིན་ཏེ། ། རིང་མིན་བླ་མེད་བྱང་ཆུབ་སར་བགྲོད་ཤོག ། མཐའ་ཡས་སྐྱེ་དགུའི་ཕན་
བདེའི་སྲོག་གི་ཟུངས། ། ཐུབ་བསྟན་མིང་ཙམ་ལྷག་མའི་དུས་མཐའ་འདིར། ། མཉམ་མེད་
།
457

སྨོན་ཚིག་དང་སྨོན་ལམ་གྱི་སྐོར།
དགེ་ལྡན་ལུགས་བཟང་བསམ་འཕེལ་ནོར། ། བཤད་སྒྲུབ་རྒྱལ་མཚན་རྩེ་མོར་མཛེས་གྱུར་
ཅིག ། ཅེས་ཀུན་འཛིན་ཞེས་པ་ས་བྱི་ལོ། མདོ་སྨད་སྟག་ཚང་དཔལ་ལྷའི་གནས་མདུན་གྱི་ཆོས་གྲྭ་ཆེན་པོ་དགེ་
ལྡན་བཀྲ་ཤིས་འཁྱིལ་དུས་གསུམ་གྱི་སྒྲོན་མེ་གཅིག་པུ་བྱང་ཆུབ་ལམ་རིམ་ཆེན་མོ་པར་དུ་བསྒྲུབས་ཟིན་པའི་ཚེ།
རྒྱུ་སྦྱོར་གྱི་བྱེད་པོ་གདན་ས་འདི་གའི་གྲྭ་རིགས་སེར་སྨད་རབ་འབྱམས་པ་དགེ་བའི་བཤེས་གཉེན་དཀོན་མཆོག་
མཐའ་ཡས་ནས་པར་བྱང་སྨོན་ཚིག་འདི་བཞིན་དགོས་ཞེས་བསྐུལ་བ་ལྟར། ༧ བཙུན་གཟུགས་བློ་བཟང་འཕྲིན་
ལས་ཀྱིས་སུག་བྲིས་སུ་བགྱིས་པ་ཛ་ཡནྟུ།
༄༅། ། ཨོཾ་སྭ་སྟི། དུས་གསུམ་འཕགས་བཞིའི་ཡུམ་གཅིག་ཤེར་ཕྱིན་གྱི། ། སྤས་དོན་
གསལ་བྱེད་མན་ངག་རྒྱན་གྱི་དོན། ། ཇི་བཞིན་འགྲེལ་མཛད་ཧ་རི་བྷ་ཏྲ་ཡི། ། གཞུང་
མཆོག་རྒྱས་བསྡུས་འཚམས་ཤིང་གསལ་ལ་འདྲིལ། ། གང་དེའི་བཤད་སྒྲུབ་རིང་དུ་གནས་
པའི་ཆེད། ། སྟག་ཚང་གནས་མདུན་བློ་གླིང་ཆོས་གྲྭ་རུ། ། འཛད་མེད་པར་དུ་བསྐྲུན་པའི་
དགེ་བའི་མཐུས། ། མཁའ་ཁྱབ་བསྟན་འགྲོའི་ལེགས་ཚོགས་འཕེལ་རྒྱས་ཤོག ། འབྲེལ་
ཐོགས་གཙོར་གྱུར་འགྲོ་ཀུན་སྐྱེ་བ་རུ། ། ཐེག་མཆོག་དགེ་བའི་བཤེས་ཀྱིས་འབྲལ་མེད་
དུ། ། རྗེས་བཟུང་ཡུམ་དོན་ཐོས་བསམ་བསྒོམ་པ་ཡིས། ། རིང་མིན་ཐམས་ཅད་མཁྱེན་པའི་
དཔལ་ཐོབ་ཤོག ། ཅེས་པ་འདི་ནི་གཞུང་གསར་འཛིན་གྲྭ་ནས་འགྲེལ་ཆུང་དོན་གསལ་པར་དུ་བསྒྲུབས་པའི་
སྨོན་ཚིག་ཏུ་དགོས་ཚུལ་ལྟར། ༧ བཙུན་གཟུགས་བློ་བཟང་འཕྲིན་ལས་ཀྱིས་བྲིས་པ་ཛ་ཡནྟུ།
༄༅། ། ཨོཾ་སྭ་སྟི། རྒྱ་ཆེན་བསོད་ནམས་ཡེ་ཤེས་མཐར་སོན་ཅིང་། ། ཀུན་མཁྱེན་
གྲགས་པའི་བ་དན་གཡོ་བ་དེའི། ། ཞལ་གྱི་བདུད་རྩི་ལས་འོངས་ལེགས་བཤད་མཚོ། །
རྣམ་མང་རིགས་པའི་རླབས་ཕྲེང་འཁྲིགས་པ་གང་། ། འཛད་མེད་འཕྲུལ་གྱི་ཕྱི་མོར་བསྐྲུན་
པ་ཡི། ། དགེ་ཚོགས་ཟླ་ཤེལ་ལྟར་དཀར་གང་ཐོབ་པ། ། མཁའ་མཉམ་འགྲོ་བའི་སྲིད་ཞིའི་
གདུང་སེལ་མཆོག ། ཤེར་ཕྱིན་ལམ་བཟང་རྒྱས་པའི་རྒྱུར་གྱུར་ཅིག ། འདིར་འབད་འགྲོ་
458

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ཏ༽
རྣམས་ཀུན་ཤེས་ཉམས་ལེན་གྱིས། ། རྒྱུད་སྦྱངས་ལམ་ཤེས་གྲུ་གཟིངས་བརྟན་པོ་ཡིས། ། ཕྲ་
རགས་སྲིད་ཞིའི་རྒྱ་མཚོའི་མཐར་བརྒལ་ཏེ། ། རྣམ་ཀུན་གཟིགས་པའི་རིན་ཆེན་གླིང་ཐོབ་
ཤོག ། ཅེས་པ་འདི་ནི། གཞུང་གསར་འོག་མའི་འཛིན་གྲྭ་ནས་ཕར་ཕྱིན་མཐའ་དཔྱོད་ཀྱི་སྟོང་ཆ་པར་དུ་བསྐྲུན་
པའི་སྨོན་ཚིག་ཏུ་དགོས་ཚུལ་ལྟར། ༧ བཙུན་གཟུགས་བློ་བཟང་འཕྲིནལས་ཀྱིས་སྦྱར་བ་ཛ་ཡནྟུ།
༄༅། ། ཨོཾ་སྭ་སྟི། ཐར་འདོད་ལམ་བཟང་བལྟ་བའི་མིག་གཅིག་པུ། ། ཀུན་མཁྱེན་
གཉིས་པའི་ཐུགས་བཅུད་དགོངས་པའི་དོན། ། གསལ་བྱེད་རིགས་པའི་དབང་ཕྱུག་ཆོས་
རྒྱན་གྱི། ། ལེགས་བཤད་སྤྱི་དོན་ཚིག་ཉུང་དོན་གསལ་འདི། ། དགེ་བཅུའི་དཔལ་ལྡན་
ཆོས་ཀྱི་གླིང་མཆོག་ཏུ། ། པར་དུ་བསྐྲུན་པའི་དགེ་བས་ཐུབ